Antonio Correa Fernández

Antonio Correa Fernández, nado en Baralla o 3 de abril de 1862 e finado o 18 de setembro de 1907, foi un médico, escritor e xornalista galego e un recoñecido rexionalista.

 Traxectoria 
Estudou Medicina na Universidade de Santiago de Compostela, onde se licenciou en 1888. Conseguiu o título de doutor en Madrid en 1889, coa tese "Hospitalización de los tísicos o tuberculosos pulmonares" que publicou en libro o ano seguinte. Despois pasou a exercer na súa vila e máis tarde a Lugo, onde foi o primeiro médico en abrir consulta xinecolóxica.

Colaborou nos xornais El Lucense e despois en La Idea Moderna e El Regional. En 1900 fundou e dirixiu o semanario El Monitor de Becerreá. Tamén colaborou en El Siglo Médico e El Diario Médico-Farmacéutico.

Foi académico correspondente da Real Academia de Medicina e Cirurxía de Barcelona e da Real Academia de Medicina de Madrid. Foi fundador e un gran propagandista do balneario de Guitiriz, onde chegou a ser xerente.

Casado con Filomena Calderón López, foi o pai de Asunción, Juan Antonio e Evaristo Correa Calderón.

 Obras 
 Narrativa 
 Los contrastes de la vida, 1887 (publicada por entregas no xornal El Lucense).

 Ensaio 
 Hospitalización de los tísicos o tuberculosos pulmonares (1890). Lugo: Impr. J.M. Bravos.
 Ensayo de topografía médica de la provincia de Lugo (1891). Lugo: Impr. de El Regional.
 Estudio médico de los Insectos nocivos al hombre (1894). Lugo: Impr. J.M. Bravos.
 Los pecados y vicios capitales en el concepto médico, social y religioso (1898). Lugo: Establecimiento tipográfico de G. Castro.
 Tratamiento a que deben someterse los delincuentes.
 El trabajo y la salud. Influencia recíproca de estos factores en la duración de la vida humana (1907). Lugo: Tip. J.A. Menéndez. 
 Minas de la provincia y ferrocarriles más económicos para su explotación, 1900.
 Historia fin de siglo, 1902.
 La poesía popular en Galicia. Colección de cantares en variedad de metros, 1907 (publicado como folletín en La Idea Moderna).

 Notas 

 Véxase tamén 
 Ligazóns externas 

 Biografía en galegos.info

Categoría:Médicos de Baralla
Categoría: Escritores de Galicia en lingua castelá
Categoría: Xornalistas de Baralla
Categoría: Nados en Baralla
Categoría: Nados en 1862
Categoría: Finados en 1907
Categoría: Alumnos da Universidade de Santiago de Compostela